EkBass/fiwiki-20250220-pages-articles huggingface dataset:
Henrik Parviainen

Henrik (Heikki) Parviainen (Parwiainen) (25. helmikuuta 1814 – 2. toukokuuta 1877) oli suomalainen kauppias ja valtiopäivämies. Pohjois- ja Raja-Karjalasta on lähtöisin ns. Kiihtelysvaaran Oskolan sukuhaara, josta useat suvun jäsenet ja heidän puolisonsa ovat kohonneet merkittäviksi kauppiaiksi tai tehtailijoiksi ja vaikuttaneet muillakin aloilla 1800-luvulta alkaen. Tämän sukuhaaran vanhin on Antti Ollinpoika Parviainen (syntynyt 1674, kuollut 27. toukokuuta 1737 Kiihtelysvaaran Oskolassa). Henrik Parviainen oli mainitun sukuhaaran maakauppias Kiihtelysvaarasta. Parviaisen ensimmäinen vaimo oli Elin Simonsdotter (1826–1847 Kiihtelysvaarassa) ja toinen Sofia Cajander (1829–1897). Parviaisella oli kolmetoista lasta, joista mainittakoot poika Simo Frithiof Parviainen, piirilääkäri ja valtiopäivämies, tytär Johanna Selina Parviainen, tehtailija C. J. Cederbergin vaimo sekä tytär Elise Parviainen, joka vuosi isänsä kuoleman jälkeen oli ensimmäinen ja ainoa nainen, joka sai Joensuussa porvarioikeudet. Parviainen harjoitti kaupankäyntiä Joensuussa jo ennen kaupungin perustamista 1848 ja hankki porvarioikeudet perustetussa kaupungissa kuten veljensä Simon Parviainen, Petter Parviainen ja Erik Parviainen sekä Jyväskylässä Michel Parviainen. Parviainen hankki perustetusta Joensuun kaupungista tontin asuntoa ja kauppahuonetta varten Torikadun ja Suvantokadun kulmasta (korttelista 52 tontti 4 vanhan numeroinnin mukaisesti), nykyään K-Citymarketin kohdalla. Hän asui siinä koko loppuelämänsä. Vuonna 1862 siihen rakennettiin Joensuun ensimmäinen lämmitettävä eteinen. Parviainen kauppasi muun muassa voita, turkiksia, suolaa, kahvia ja kankaita. Ehkä hänen hyväntahtoisuutensa takia liike ajautui konkurssiin 1877, hän itse kuoli samana vuonna. Parviainen rakennutti Joensuuhun kolme asuintaloa, mutta yksikään niistä ei enää ole säilynyt. Lisäksi hän urakoi yhdessä talollinen Tuomas Laurikaisen kanssa Niskasaaren viljamakasiinin, joka valmistui 1852. Se on Joensuun vanhin kivirakennus ja museoviraston valtakunnallisesti merkittävä kulttuuriympäristö. Parviainen osallistui myös laivaliikenteen kehittämiseen kahdessa laivayhtymässä, mm. höyrylaiva Väinämöisen osakkaana vuodesta 1866 lähtien. Oman kaupankäynnin ohella hän toimi Joensuussa järjestysoikeuden vannotettuna apujäsenenä, kaupunginvanhimpina (valtuutettujen edeltäjä) ja kaupungin rahavarainhoitajana eli kaupunginkasöörinä (kamreerin edeltäjä) sekä rakennuslainavarain toimikunnassa. Parviainen oli porvarissäädyssä Joensuun edustaja valtiopäivillä 1863–1864. Valtiopäivillä hyväksyttiin muun muassa Parviaisen ja A. J. Europaeuksen esitys Joensuun yläalkeiskoulun (myöhemmin Joensuun lyseo) perustamisesta. Hän oli perustamassa myös Joensuun porvariston eläkekassaa 1856 ja toimi seurakunnan kirkkovaltuuston jäsenenä 26 vuotta ja lukkarina 12 vuotta. Parviainen oli Suomalaisen Kirjallisuuden Seuran aktiivijäsen. ==Lähteet== Luokka:Suomalaiset kauppiaat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1814 syntyneet Luokka:Vuonna 1877 kuolleet
Terminator (tuotesarja)

Terminator on tuotesarja, joka on alkanut James Cameronin ohjaamasta elokuvasta. Sarjaan kuuluu useita elokuvia, videopelejä, sarjakuvia ja muita tuotteita. == Hahmot == Keskeisiä hahmoja tuotesarjassa ovat Sarah Connor, John Connor, Terminator ja Skynet. == Elokuvat == * Terminator – tuhoaja (1984) * Terminator 2 – Tuomion päivä (1991) * Terminator 3: Koneiden kapina (2003) * Terminator – Pelastus (2009) * Terminator: Genisys (2015) * Terminator: Dark Fate (2019) == Televisiosarjat == * Terminator: Sarah Connorin aikakirjat == Sarjakuvat == * RoboCop vs. The Terminator == Videopelit == Videopelejä ovat kehittäneet useat eri yritykset eri alustoille. Nimi Vuosi Kehittäjä Julkaisija Alustat Terminator 2: Judgment Day 1991 Midway Games Midway Games kolikkopeli, Amiga, DOS, Game Boy, Game Gear, Sega Mega Drive, Sega Master System, SNES Terminator 2: Judgment Day 1991 Dementia Ocean Software Amiga, Amstrad CPC, Atari ST, Commodore 64, DOS, ZX Spectrum The Terminator 1991 Bethesda Softworks Bethesda Softworks DOS The Terminator 2029 1992 Bethesda Softworks Bethesda Softworks DOS The Terminator: Rampage 1993 Bethesda Softworks Bethesda Softworks DOS RoboCop Versus the Terminator 1993 The Terminator: Future Shock 1995 Bethesda Softworks Bethesda Softworks DOS SkyNET 1996 The Terminator: Dawn of Fate 2002 Paradigm Entertainment Infogrames PlayStation 2, Xbox Terminator 3: Rise of the Machines 2003 Black Ops Entertainment Atari PlayStation 2, Xbox, Game Boy Advance Terminator 3: War of the Machines 2003 Clever’s Games Atari Windows Terminator 3: The Redemption 2004 Paradigm Entertainment Atari GameCube, PlayStation 2, Xbox Terminator: Salvation 2009 Grin Equity Games, Evolved Games Windows, PlayStation 3, Xbox 360, mobiili Terminator Genisys: Future War 2017 Plarium Plarium mobiili Terminator: Resistance 2019 Teyon Reef Entertainment PlayStation 4, PlayStation 5, Windows, Xbox One, Xbox Series X/S Terminator: Dark Fate – Defiance 2024 Slitherine Software Slitherine Software Windows Terminator: Survivors 2024 Nacon Nacon PlayStation 5, Xbox Series X/S == Lähteet == == Aiheesta muualla == * Pelisarja MobyGamesissä
King of Rock

King of Rock on yhdysvaltalaisen hip hop -trion Run–D.M.C:n toinen studioalbumi. Albumi tuotettiin sekä julkaistiin vuonna 1985 ja se on rocksävytteisempi yhtyeen aikaisempaan albumiin Run–D.M.C. verrattuna. Monet albumin King of Rock kappaleista sisältävät raskaita kitarariffejä. Albumi sijoittui Billboard 200 -listan sijalle 52. sekä Billboardin Top R&B;/Hip-Hop Albums -listan sijalle 12. ==Kappaleet== # Rock the House – 2:42 # King of Rock – 5:14 # You Talk Too Much – 5:59 # Jam-Master Jammin’ – 4:20 # Roots, Rap, Reggae (feat. Yellowman) – 3:12 # Can You Rock It Like This – 4:30 # You’re Blind – 5:31 # It’s Not Funny – 5:35 # Darryl and Joe (Krush-Groove 3) – 6:39 ;Deluxe-version bonuskappaleet # Slow and Low (Demo) – 4:27 # Together Forever (Krush-Groove 4) (Live) – 3:35 # Jam-Master Jammin’ (Remix, Long Version) – 6:45 # King of Rock (Live, from Live Aid) – 7:27 ==Arvostelut== *AllMusic: *Chicago Tribune: *Pitchfork: 5.7/10 *The Village Voice: B+ ==Lähteet== Luokka:Run–D.M.C:n albumit Luokka:Vuoden 1985 albumit
Carl Johan Cederberg

Carl Johan Cederberg, myös C. J. Cederberg tai Janne Cederberg (20. heinäkuuta 1847 – 19. maaliskuuta 1908), oli suomalainen kauppias ja tehtailija Joensuussa. C. J. Cederbergin isä Jakob Gustaf Cederberg (3. toukokuuta 1823 – 16. marraskuuta 1875) perusti Petter Parviaisen kanssa Joensuussa yhtiön Gustaf Cederberg & Co ja Penttilän sahan. Petter Parviaisen vetäydyttyä hankkeesta ja 1875 isän sekä 1886 veljen ja yhtiökumppanin Bernhardin kuoltua, C. J. Cederberg jäi 1880-luvulla yksin johtamaan yhtiötä. C. J. Cederbergin ensimmäinen vaimo oli Anna Kristina Watanen, (25. huhtikuuta 1850 – 26. toukokuuta 1881), Simon Parviaisen sisaren tytär, ja toinen vaimo Johanna Celina (Hanna) Parviainen, (11. joulukuuta 1856 – 4. elokuuta 1914), Henrik Parviaisen tytär. C. J. Cederbergillä oli yhteensä 10 lasta, joista mainittakoot: Väinö Cederberg (s.1881) yhtiön toimitusjohtaja C. J. Cederbergin kuoleman jälkeen, yhtiön johtokunnan jäsenet John Cederberg (s.1875) ja Aarne Cederberg (s.1885) sekä Arla Cederberg (s.1886), Joensuun taidemuseon suurlahjoittaja. Lapsista John ja Aarne olivat yhtiön johtokunnassa, mutta erityisesti karjatalouden kehittämisessä heillä oli suuri ansio. Gustaf Cederberg & Co. -yhtiö harjoitti Penttilän sahan lisäksi mm. maa- ja karjataloutta, johon kuului peltoja ja mylly, suuri tiilinavetta sekä karjanhoitokoulu. Cederbergien kauppa oli Torikadulla, nykyisen K-Citymarketin kohdalla. Penttilän sahaa palvelleista tervahöyryistä S/S Suomi on nykyisin Lappeenrannan satamassa kahvilana nimellä Prinsessa Armaada.thumb|Prinsessa Armaada, entinen Cederbergien tervahöyry S/S Suomi Carl Johan Cederberg kuoli työmatkalla Pariisissa 1908 . Carl Johan Cederberg, Hanna Cederberg ja useita muita Cederberg-suvun henkilöitä on haudattu Joensuun hautausmaalle. Hautamuistomerkin on suunnitellut Eliel Saarinen. ==Lähteet== == Aiheesta muualla == * L. Hämäläinen : Pohjois-Karjalan laivat purjehtivat Välimerelle saakka. Ensimmäinen Saimaan höyrylaiva kävi Lyypekissä jo 1860-luvulla, Helsingin Sanomat, 16.12.1938, nro 339, s. 4, Kansalliskirjaston digitaaliset aineistot Luokka:Suomalaiset kauppiaat Luokka:Vuonna 1847 syntyneet Luokka:Vuonna 1908 kuolleet
Na Hong-jin

Na Hong-jin (s. 1974) on korealainen elokuvaohjaaja ja käsikirjoittaja. Vuonna 2008 hän voitti parhaan ohjaajan palkinnon Grand Bell Awards -gaalassa sekä Korean Film Awards -tilaisuudessa esikoisohjauksestaan The Chaser (추격자). Hänen seuraava vuonna 2010 valmistunut elokuvansa Hwanghae (황해, engl. The Yellow See tai The Murderer) esitettiin vuoden 2011 Cannesin elokuvafestifaalilla. Hänen kolmas elokuvansa oli 2016 valmistunut Goksung (곡성, eng. The Wailing, The Strangers), genrerajoja rikkonut kauhuelokuva, josta tuli myös taloudellinen menestys ja voitti lukuisia palkintoja. Myös Goksung esitettiin Cannesin elokuvafestivaalilla. == Filmografia == * Go-su-bu-ji (lyhytelokuva, 2004) - cinematografi * A Perfect Red Snapper Dish (short film, 2005) - ohjaus, käsikirjoitus * Sweat (lyhytelokuva, 2007) - ohjaus, käsiskirjoitus * Carnival (lyhytelokuva, 2007) - näyttelijä * The Chaser (2008) - ohjaus, käsikirjoitus * Hwanghae (2010) - ohjaus, käsikirjoitus * Goksung (2016) - ohjaus, käsikirjoitus == Palkinnot == *2017 22. Chunsa Film Art Awards: Paras ohjaus (Goksung) *2016 16. Director's Cut Awards: Paras ohjaus (Goksung) * 2016 37. Blue Dragon Film Awards: Paras ohjaus, paras käsikirjoitus (Goksung) * 2016 Korea Film Actor's Association Top Star Awards: Paras ohjaus (Goksung) * 2016 Korean Film Producers Association Awards: Paras ohjaus (Goksung) * 2017 8. KOFRA Film Awards: Paras elokuva, paras ohjaus (Goksung) * 2017 11th Asian Film Awards: Best Director (Goksung) == Lähteet == Luokka:Eteläkorealaiset elokuvaohjaajat Luokka:Eteläkorealaiset elokuvakäsikirjoittajat Luokka:Vuonna 1974 syntyneet Luokka:Elävät henkilöt
Immigration Act of 1924

Immigration Act of 1924 () oli Yhdysvaltain liittovaltion laki, jossa säädettiin maahanmuuton rajoituksista. Laki tuli voimaan 26. toukokuuta 1924. Laki rajoitti kiintiöiden avulla vuosittaista maahanmuuttajien määrää. Lain mukaan maahan sai tulla 2 % ihmisiä niistä kansalaisuusryhmistä, joita Yhdysvalloissa asui vuoden 1890 väestönlaskennan perusteella. Laki tiukensi vuonna 1921 säädettyä Emergency Quota Actia, joka asetti maahanmuuton kiintiön kolmeen prosenttiin perustuen vuoden 1910 väestönlaskentaan. Maahanmuuton kiintiöt olivat voimassa vuoteen 1965 asti, jolloin lain korvasi uusi maahanmuuttolaki Immigration and Nationality Act of 1965. ==Kiintiöt maittain== Vuosittainen kiintiö Maahanmuuttolaki 1921 Maahanmuuttolaki 1924 Maahanmuutolaki 1952 1922 % 1925 % 1930 % 1965 % 0,08 % 0,06 % 0,07 % 0,06 % 0,06 % 0,08 % 0,07 % 0,06 % 2,08 % 0,48 % 0,92 % 0,89 % 0,44 % 0,31 % 0,85 % 0,82 % 0,08 % 0,06 % 0,07 % 0,06 % 4,01 % 1,87 % 1,87 % 1,80 % 0,08 % 0,14 % 0,07 % 1,57 % 1,69 % 0,77 % 0,74 % 0,38 % 0,08 % 0,08 % 0,07 % 1,10 % 0,29 % 0,37 % 0,36 % 0,02 % 1,60 % 2,40 % 2,01 % 1,94 % 18,90 % 31,11 % 16,89 % 16,28 % 0,92 % 0,06 % 0,20 % 0,19 % 1,58 % 0,29 % 0,57 % 0,55 % 0,02 % 0,06 % 0,07 % 0,06 % 17,35 % 11,61 % 11,20 % 11,75 % 2,34 % 3,77 % 3,57 % 0,43 % 0,09 % 0,15 % 0,15 % 0,69 % 0,21 % 0,25 % 0,24 % 0,03 % 0,06 % 0,07 % 0,06 % 1,01 % 1,00 % 2,05 % 1,98 % 3,41 % 3,92 % 1,55 % 1,49 % 8,70 % 3,63 % 4,24 % 4,09 % 0,69 % 0,31 % 0,29 % 0,28 % 2,07 % 0,37 % 0,19 % 0,18 % 6,82 % 1,37 % 1,81 % 1,70 % 0,25 % 0,08 % 0,16 % 0,16 % 5,60 % 5,81 % 2,16 % 2,08 % 1,05 % 1,26 % 1,11 % 1,07 % 0,67 % 0,06 % 0,15 % 0,14 % 21,62 % 20,65 % 42,76 % 41,22 % 1,80 % 0,41 % 0,55 % 0,59 % ja 0,10 % 0,13 % 0,13 % 0,44 % Yhteensä Euroopasta 99,53 % 98,10 % 97,97 % 94,41 % Yhteensä Aasiasta 0,30 % 0,79 % 0,86 % 2,33 % Yhteensä Afrikasta 0,03 % 0,73 % 0,78 % 2,70 % Yhteensä kaikki maat 100,00 % 100,00 % 100,00 % 100,00 % Lähde: == Lähteet == Luokka:Yhdysvaltain liittovaltion lainsäädäntö Luokka:Siirtolaisuus Yhdysvaltoihin
Bengt Meyer

Bengt Oskar Meyer (25. lokakuuta 1928 Helsinki – 17. heinäkuuta 2017 Tammisaari) oli suomalainen gynekologi, joka vaikutti merkittävästi kohdunkaulansyöpäseulontojen kehittymiseen Suomessa. Meyerin vanhemmat olivat lääketieteen lisensiaatti Julius Frans Christina Meyer ja Ragnhild Boije ja puoliso vuodesta 1953 sairaanhoitaja Ulla Helena Emilia Westerlund. Meyer tuli ylioppilaksi 1947 ja valmistui Helsingin yliopistosta lääketieteen lisensiaatiksi vuonna 1954. Lääketieteen ja kirurgian tohtoriksi hän väitteli 1959 tutkielmalla Tetany and Pregnancy: A Clinical Study. Hän sai synnytysopin ja gynekologian erikoispätevyyden vuonna 1962. Meyer toimi Helsingin Naistenklinikalla erikoislääkärinä vuodesta 1958 ja sittemmin apulaisylilääkärinä, kunnes jäi eläkkeelle vuonna 1991. Nuoruudessaan Meyer harrasti ampumaurheilua ja oli kahtena perättäisenä vuonna skeet-ammunnan Suomen mestari. ==Lähteet== Luokka:Suomalaiset gynekologit Luokka:Suomalaiset ampujat Luokka:Vuonna 1928 syntyneet Luokka:Vuonna 2017 kuolleet
State House (Sierra Leone)

State House on Sierra Leonen presidentin virka-asunto. Se sijaitsee Tower Hillin State Avenuella, Sierra Leonen Freetownin keskustassa. ==Historia== State House rakennettiin vuonna 1895 ja rakennusta kutsuttiin alun perin nimeltä Fort Thornton. Sierra Leonen siirtomaa-aikana se toimi Sierra Leonen kuvernöörin residenssinä. Valtion ollessa Commonwealth realmina vuosina 1961–1971 se toimi Sierra Leonen pääministerin virka-asuntona. Vuodesta 1971 State House on ollut Sierra Leonen presidentin virka-asuntona. ==Lähteet== ==Aiheesta muualla== Luokka:Freetown Luokka:Sierra Leonen rakennukset ja rakennelmat Luokka:Virka-asunnot
Ranskan Länsi-Afrikan frangi

Ranskan Länsi-Afrikan rahayksikkö oli vuoteen 1945 saakka frangi. Ranskan frangin kanssa samanarvoiset setelit laski liikkeelle Dakarissa toiminut Banque de l’Afrique occidentale (BAO). Niitä käytettiin myös Ranskan Kamerunissa, Ranskan Keski-Afrikassa ja Ranskan Togomaassa.Pick & Sédillot, s. 51, 187–188, 573–574. Toisen maailmansodan Ranskassa aiheuttaman inflaation takia afrikkalaisia siirtomaita varten perustettiin vuonna 1945 erillinen valuutta CFA-frangi. Sen arvo oli aluksi 1,70 ja vuodesta 1948 lähtien kaksi Ranskan frangia. BAO:n edeltäjä oli vuonna 1853 perustettu Banque du Sénégal, joka laski liikkeelle 5, 25, 100 ja 500 frangin seteleitä vuodesta 1855. Vuonna 1901 perustettu BAO julkaisi useana sarjana 5, 10, 25, 50, 100, 500 ja 1 000 frangin seteleitä. Vuonna 1955 perustettiin erillinen emissiolaitos Institut d’emission de l’Afrique occidentale française et du Togo, jonka vuonna 1962 korvasi Länsi-Afrikan valtioiden keskuspankki BCEAO. Maksuvälineinä Ranskan Länsi-Afrikassa toimivat vuoteen 1945 saakka myös ranskalaiset setelit ja kolikot. Varainsiirrosta siirtomaiden ja emämaan välillä perittiin vuosina 1934–1942 pieni vaihtomaksu.Pick & Sédillot, s. 193. Kolikoita ryhdyttiin lyömään Länsi-Afrikkaa varten vasta vuonna 1944. Samaan aikaan julkaistiin vaihtorahaksi myös 50 centimen sekä yhden ja kahden frangin setelit. ==Lähteet== * ===Viitteet=== Luokka:Afrikan rahayksiköt Luokka:Historialliset rahayksiköt Luokka:Ranskan Länsi-Afrikka
Ardwickin rautatieasema

Ardwickin rautatieasema on rautatieasema Manchesterin Ardwickissa. Se sijaitsee Hope Valley Linen varrella teollisuusalueella Manchesterin itälaidalla. Asema avattiin marraskuussa 1842. Asemaa käytti 882 matkustajaa kaudella 2017–2018. Kaudella 2014–2015, jolloin sitä käytti 542 matkustajaa, se oli Manchesterin vähiten ja Suur-Manchesterin neljänneksi vähiten käytetty rautatieasema. == Lähteet == * === Viitteet === Luokka:Suur-Manchesterin rautatieliikennepaikat Luokka:Manchesterin rakennukset ja rakennelmat
Milkshake

Milkshake voi tarkoittaa seuraavia: * pirtelö (eng. milkshake) * Milkshake, suomalainen televisiosarja vuodelta 1994 * ”Milkshake”, Kelisin kappale vuodelta 2003
Milkshake (televisiosarja)

Milkshake on suomalainen 17-osainen draamasarja, joka esitettiin Yle TV1:llä vuonna 1994. Sarjan pääosissa näyttelivät Mari Rantasila, Niina Nurminen, Hellen Willberg, Tiina Lymi sekä Minna Koskela. Sarjan tapahtumapaikkana oli kuvitteellinen helsinkiläinen hampurilaisravintola TOHR (The Original Hamburger Restaurant). Alkusyksystä 1993 Yleisradio halusi uudistaa draamatarjontaansa ja teki tuotantopäätöksen Jukka Vienon käsikirjoituksesta, jonka tapahtumapaikkana toimi kuvitteellinen hampurilaisravintola. Sarjalla haluttiin vastapainoa televisioalaa ja sisältöjä vaivanneeseen miesvaltaisuuteen, kun sarjan pääosissa olivat nuoret, identiteettiään etsivät naiset. Sarjasta kaavailtiin alun perin 20-osaista, mutta liian nopean kuvausaikataulun ja rahanpuutteen vuoksi sarja typistyi 17 osaan. Yhden jakson kuvaamiseen oli varattu aikaa yksi viikko. Kuvausten alettua oli käsikirjoittaja Jukka Vieno ehtinyt saamaan valmiiksi vasta viiden ensimmäisen jakson käsikirjoituksen. Myös katsojalukujen osalta sarjassa epäonnistuttiin; tavoitteeksi asetettu miljoona katsojaa jäi lopulta noin 300 000:een. Sarja kuvattiin Helsingissä Sinebrychoffin vanhalla tehtaalla. Kuvaustila oli ajoittain niin kylmä, että muun muassa puheen aikana hengitys saattoi höyrytä. == Rooleissa == === Vierailijat === == Jaksot == Jakso Nimi Ensiesityspäivä Ohjaaja 1 Julia 10. tammikuuta 1994 Hannu Kahakorpi 2 Tuuletin Illinoisista 17. tammikuuta 1994 Hannu Kahakorpi 3 Buddha Burger 24. tammikuuta 1994 Hannu Kahakorpi 4 Vaeltava lehti 31. tammikuuta 1994 Hannu Kahakorpi 5 Lumimyrsky 7. helmikuuta 1994 Pentti Kasurinen 6 Lihan maku 14. helmikuuta 1994 Pentti Kasurinen 7 Metch-Kang-Mi 21. helmikuuta 1994 Pentti Kasurinen 8 Syyllisyyttä ja mutaatioita 28. helmikuuta 1994 Pentti Kasurinen 9 Biirana-heinä 7. maaliskuuta 1994 Pentti Kasurinen 10 Tunnustus 14. maaliskuuta 1994 Hannu Kahakorpi 11 Salaattia, stetsoneita ja samppanjaa 21. maaliskuuta 1994 Pentti Kasurinen 12 Toiselta planeetalta 28. maaliskuuta 1994 Pentti Kasurinen 13 Kansasin keltanokka 4. huhtikuuta 1994 Pentti Kasurinen 14 Edellisessä elämässä 11. huhtikuuta 1994 Tapio Piirainen 15 Kuu tekee hyvää 18. huhtikuuta 1994 Pentti Kasurinen 16 Suden hetki 25. huhtikuuta 1994 Tapio Piirainen 17 Valon lapset 2. toukokuuta 1994 Pentti Kasurinen == Vastaanotto == Jukka Kajava ihmetteli Helsingin Sanomissa, miten erinomaisena pitämänsä minisarjan Tuntemattomalle jumalalle tekijät Jukka Vieno ja Hannu Kahakorpi olivat saaneet aikaan jotakin näin huonoa. Erityisesti hän kammoksui sarjan kuudetta jaksoa, jossa muuan päähahmoista jauhettiin hampurilaispihveiksi. Käsikirjoittaja Jukka Vieno on syyttänyt sarjan heikosta tasosta aivan liian kiireistä tuotantoaikataulua. (vaatii tilauksen)(vaatii tilauksen) == Lähteet == == Aiheesta muualla == * Milkshake Yle Areenassa * Otteita sarjasta Ylen Elävässä arkistossa Luokka:1990-luvun suomalaiset draamasarjat Luokka:Yle TV1:n televisio-ohjelmat
Down by Law (elokuva)

Down by Law on Jim Jarmuschin käsikirjoittama ja ohjaama elokuva vuodelta 1986. Sen pääosissa näyttelevät Tom Waits, John Lurie, Roberto Benigni, Nicoletta Braschi ja Ellen Barkin. John Lurie teki myös musiikin elokuvaan. Tämä oli italialaisen Roberto Benignin ensimmäinen rooli muunkielisessä elokuvassa. == Juoni == Kolme toisilleen tuntematonta miestä pidätetään ja laitetaan samaan vankiselliin New Orleansissa. Tiskijukka Zack (Tom Waits) ja sutenööri Jack (John Lurie) on lavastettu syyllisiksi, italialainen turisti Bob (Roberto Benigni) on pidätetty taposta. Lakkaamatta puhuva Bob kehittää pakosuunnitelman, ja pian kolmikko harhaileekin jo vankilaa ympäröivällä suolla. He päätyvät talolle, jossa Bob rakastuu heti kauniiseen Nicolettaan ja haluaa jäädä tämän luokse. Keskenään riitautuneet Zack ja Jack jatkavat pakoa omille tahoilleen. == Näyttelijät == Lähde: == Vastaanotto ja jälkimaine == The New York Timesin kriitikot valitsivat Down by Law’n vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * * * * Luokka:Jim Jarmuschin ohjaamat elokuvat Luokka:Vuoden 1986 yhdysvaltalaiset elokuvat
Amerikan setä

Amerikan setä (Mon oncle d’Amérique) on Alain Resnais’n ohjaama ranskalainen elokuva vuodelta 1980. Sen ovat käsikirjoittaneet Jean Gruault ja Henri Laborit, ja pääosia esittävät Gérard Depardieu, Nicole Garcia ja Roger Pierre. == Juoni == Amerikan setä on kokeellinen elokuva, joka perustuu ranskalaisen neuropsykologin Henri Laborit’n kertojanääneen. Elokuvan alussa Laborit luonnehtii kutakin henkilöhahmoa ja tämän elämäntilannetta katsojalle.Malanin, Juho: Amerikan setä, Elitisti 28.5.2008. Viitattu 15.8.2017. Itse tarinassa nuori René (Depardieu) jättää perheensä maatilan ja etenee päälliköksi ranskalaisessa tekstiiliyrityksessä. Janine () jättää puolestaan perheensä teatteriuraa rakentaakseen ja tutustuu Jeaniin, sivistyneeseen poliitikko- kirjailijaan. == Näyttelijät == Lähde: Viitattu 13.2.2022. == Vastaanotto ja jälkimaine == Amerikan setä voitti Cannesin elokuvajuhlien Grand Prix’n ja oli käsikirjoituksestaan Oscar-ehdokkaana. Vuonna 2004 The New York Timesin kriitikot valitsivat Amerikan sedän yhdeksi kaikkien aikojen tuhannesta parhaasta elokuvasta maailmassa. == Lähteet == ==Aiheesta muualla== * * } Luokka:Alain Resnais'n ohjaamat elokuvat Luokka:Vuoden 1980 ranskalaiset elokuvat Luokka:Ranskalaiset draamakomediaelokuvat
Salvo Montalbano

Salvo Montalbano (Italiaksi commissario Salvo Montalbano) on kuvitteellinen poliisikomissario Sisiliassa, Italiassa. Hän seikkailee Andrea Camillerin romaani- ja novellisarjoissa. Hän taistelee mafiaa, korruptiota ja alamaailmaa vastaan Vigatan kuvitteellisessa kaupungissa, Sisiliassa. Televisiossa on myös esitetty "eurodekkarina" sarja Komisario Montalbano, ohjaajana Alberto Sironi. Niissä pääosaa esitti Luca Zingaretti. DVD-julkaisuina niitä on julkaistu 10 tuotantokautta. Luokka:Kuvitteelliset poliisit
Top R&B/Hip-Hop Albums

Top R&B;/Hip-Hop Albums on Billboard-aikakauslehden julkaisema lista, joka sijoittaa R&B-; sekä hip hop -albumeita niiden Yhdysvaltain myyntien mukaan. Listan nimi oli alun perin Top R&B; Albums, mutta sen nimi muutettiin nykyiseen muotoonsa vuonna 1999. Kun lista esiintyi Billboardissa ensimmäistä kertaa, oli sen nimi vuonna 1965 Hot R&B; LPs. Listan nimi on ollut myös Top Black Albums. Luokka:Billboardin musiikkilistat
Scientific Data Systems

Scientific Data Systems (SDS) on yhdysvaltalainen vuonna 1961 perustettu yritys, jonka perustajiin kuuluivat Max Palevsky ja Robert Beck. Xerox osti yhtiön vuonna 1969 ja lakkautti osaston vuonna 1975. Xeroxin omistuksessa ollessaan yhtiö tunnettiin myös nimellä Xerox Data Systems (XDS). Yhtiö oli varhainen mikropiirien käyttäjä ja ensimmäinen piisirulle tehdyille transistoreille. Yhtiön SDS Sigma 7 oli ensimmäisiä suurtietokoneita, jotka käyttivät monoliittisiä mikropiirejä. Yhtiön valmistama SDS 940 oli käytössä Stanfordin tutkimusinstituutin (SRI) oN-Line Systemissä ja SRI:n tietokone oli toinen ARPANETiin kytketty tietokone. SDS 940 tuki Berkeley Time-Sharing Systemiä ja käytettiin Project Geniessä, johon se kehitettiin SDS 930:stä. == Tuotteet == * SDS-92 minitietokone, yksi varhaisimmista kaupallisista mikropiirejä käyttävistä tietokoneista * SDS 900 -sarja * SDS 940 * SDS Sigma -sarja == Lähteet == == Aiheesta muualla == * Dokumentteja Bitsavers.org -sivustolla * Tietokonemallien dokumentteja Luokka:Entiset yhdysvaltalaiset yritykset
SKN St. Pölten

Sportklub Niederösterreich St. Pölten on jalkapalloseura Sankt Pöltenin kaupungista. Seura pelaa kaudella 2018–2019 Itävallan pääsarjassa Itävallan Bundesliigassa. == Lähteet == Luokka:Itävaltalaiset jalkapalloseurat
Wolfsberger AC

Wolfsberger Athletik Club on jalkapalloseura Wolfsbergin kaupungista. Seura pelaa kaudella 2018–2019 Itävallan pääsarjassa Itävallan Bundesliigassa. == Lähteet == Luokka:Itävaltalaiset jalkapalloseurat
Osuusmaksu

Osuusmaksu on osuuskunnan osuuden nimellisarvo. Osuusmaksun suuruus voidaan määrätä osuuskunnan säännöissä. Maksetut osuusmaksut kirjataan osuuspääomaan.Osuuskuntalaki 2:4 (14.6.2013/421) Osuusmaksu eli nimellisarvo voi olla sama kuin osuuden merkintähinta eli "ostohinta", mutta tämä ei ole välttämätöntä. Merkintähinta voi sisältää esimerkiksi erillisen liittymismaksun. Osuus voi olla myös nimellisarvoton. Silloin merkintähinta voidaan asettaa tarpeen mukaan muuttamatta sääntöjä.Pellervo: Osuudet, osakkeet ja osuuskunnan oma pääoma Jokaisen osuuskunnan jäsenen on otettava yksi osuus. Osuuskunnan säännöissä voidaan määrätä velvollisuudesta ottaa useampia osuuksia.Osuuskuntalaki 1:9 (14.6.2013/421) Kun jäsenyys päättyy tai osuus muuten lakkaa, osuuskunta palauttaa siitä maksetun merkintähinnan joko kokonaan tai osittain. Palautettavasta määrästä voidaan säännöissä määrätä toisinkin.Osuuskuntalaki 17:1 (14.6.2013/421) == Osuusmaksu kirjanpidossa == Osuudesta maksettu merkintähinta merkitään osuuskunnan taseessa osuuspääoman korotukseksi, jollei sitä ole päätetty kirjata kokonaan tai osittain sijoitetun vapaan oman pääoman rahastoon (SVOP). Jos jäseneltä peritään liittymismaksu, jota ei jäsenen erotessa palauteta, liittymismaksu kirjataan vararahastoon. Kun jäsenyys päättyy ja osuus lakkaa, osuusmaksu palautetaan odotusajan jälkeen. Lähtökohtaisesti odotusaika on niin sanottu odotusvuosi. Irtisanotut mutta vielä palauttamattomat osuusmaksut esitetään taseessa siten, että osuuspääoman alakohtana esitetään vähennyserä esimerkiksi nimikkeellä Odotusajaksi vieraaseen pääomaan siirretyt irtisanotut osuusmaksut. Vastaava erä esitetään myös taseen vieraassa pääomassa. Palautettava määrä ei välttämättä ole sama kuin aikanaan osuuspääomaan merkitty määrä. Jos palautettava määrä on osuuspääomaan merkittyä määrää suurempi, ylittävä osuus vähennetään ensisijaisesti ylijäämästä tai muusta vapaasta omasta pääomasta. Jos palautettava määrä on pienempi, erotus jätetään osuuspääomaan, ellei sitä tule sääntöjen mukaan merkitä SVOP-rahastoon. ==Lähteet== Luokka:Osuustoiminta
Osuuspääoma

Osuuspääoma tarkoittaa osuuskunnan kirjanpidossa sitä määrää, mikä osuuksien merkintähinnoista ja osuuspääoman korotuksista on osuuspääomaan merkitty.Osuuskuntalaki 4:17 (14.6.2013/421) Osuuspääoma on osuuskunnan sidottua omaa pääomaa.Osuuskuntalaki 8:1 (14.6.2013/421) Se esitetään osuuskunnan taseessa. Kansallisilla osuuskunnilla ei ole laissa määrätty osuuspääoman minimimäärää.Lehto, Juhani & Holopainen, Tuulikki: Osuuskunnan perustajan opas. Perustetaanko osuuskunta – yritetäänkö yhdessä? Eurooppaosuuskunnilla osuuspääoman on oltava vähintään 30 000 euroa. Osuuskunnalla voi olla myös osakepääoma, jos sillä on osakkeita. == Lisäosuuspääoma ja sijoitusosuuspääoma == Jos osuuskunta on antanut lisäosuuksia tai sijoitusosuuksia, osuuspääoma jakautuu taseessa seuraaviin alanimikkeisiin: * Osuuspääoma * Lisäosuuspääoma * Sijoitusosuuspääoma Myös lisäosuudet ja sijoitusosuudet kuuluvat osuuskunnan sidottuun omaan pääomaan. == Irtisanotut osuudet == Irtisanottuja osuuksia vastaavat, vielä palauttamattomat osuusmaksut ovat osuuskuntaoikeudellisesti osa osuuspääomaa. Kirjanpidossa ne kuitenkin kuuluvat taseen vieraaseen pääomaan. Osuuspääoma esitetään taseessa bruttomääräisenä, mutta irtisanotut osuudet vähennetään sen alla erillisenä eränä esimerkiksi nimikkeellä Odotusajaksi vieraaseen pääomaan siirretyt irtisanotut osuusmaksut. == Katso myös == * Osakepääoma * Osuusmaksu ==Lähteet== Luokka:Osuustoiminta Luokka:Taseen rahastot
Eurajoen lukio

Eurajoen lukio on Eurajoen kunnassa sijaitseva kolmisarjainen (lv. 2017–2018) lukio. Lukio toimii Eurajoen yhteiskoulun kanssa samassa rakennuksessa. Lukiossa on 212 (lukuvuosi 2017–2018) opiskelijaa ja rehtorina toimii Pasi Rantala (vuodesta 2014, lukuvuoden 2016–2017 ja 2018-2019 virkavapaalla, vs. rehtorina Ilkka Heikkilä). Pasi Rantala jäi sairauseläkkeelle 1.7 2019 ja sivistyslautakunta valitsi Ilkka Heikkilän rehtoriksi 1.8 2020 alkaenLukion rehtorin haastattelu 10.8.2017 ja Eurajoen kunnan sivistyslautakunnan päätös §3 (29.1.2020) Eurajoen lukio on saanut lukio-oikeudet 19.8.1959 silloiselta Kouluhallitukselta. Lukion rehtoreina ovat toimineet Oskar Antola 1959–1976, Erkki Pertola 1976–1981, Raimo Kukkamäki 1981–2004 ja Matti Kesti 2004–2014.Lukion rehtorin haastattelu 10.8.2017 ja koulun vuosikertomukset Eurajoen lukiolla on oma sähköinen San ny! -niminen tiedotuslehti. Eurajoen lukio tarjoaa opiskelijoilleen ilmaiset matkat, oppikirjat ja tietokoneen pientä korvausta vastaan.Lukion rehtorin haastattelu 10.8.2017 Oppilaskunta ja tutorit toimivat koulussa aktiivisesti.Lehtoreiden Ulla Kytömäki ja Leena Mannilla haastattelu 22.8.2017 Koulu tiedottaa tapahtumistaan koulun sivujen, Peda.netin ja Facebookin kautta. == Lähteet == == Aiheesta muualla == * Eurajoen lukion kotisivut * Lukio – Eurajoki Luokka:Satakunnan lukiot Luokka:Eurajoki
Magnus Erik Alopaeus

Magnus Erik Alopaeus (15. elokuuta 1806 Porvoo – 16. toukokuuta 1874) oli suomalainen lääninrovasti, teologian kunniatohtori ja valtiopäivämies Magnus Erik Alopaeuksen isä oli porvoolainen tuomiorovasti Pehr Johan Alopaeus ja isoisä piispa Magnus Jacob Alopaeus. Äiti oli Johanna Elisabeth Solitander, Erik Solitanderin tytär. Alopaeuksen vaimo oli Margareta Solitander, Johan Solitanderin tytär. Alopaeus opiskeli Turussa ja valmistui Turun palon jälkeen 1830 filosofian kandidaatiksi Helsingissä. Pappisvihkimyksen 1840 jälkeen hän toimi Juvan kirkkoherrana vuodesta 1846 ja lääninrovastina vuodesta 1869.. Hän sai teologian kunniatohtorin arvon 1864. Alopaeus oli Tammikuun valiokunnan jäsen vuonna 1862 ja pappisäädyssä edustaja valtiopäivillä 1863–1864, 1867 ja 1872. Magnus Erik Alopaeuksen poika oli pormestari, valtiopäivämies Gerhard Pehr Alopaeus.Ylioppilasmatrikkeli 1853–1899 (Viitattu 24.10.2020) ==Lähteet== Luokka:Suomen evankelis-luterilaisen kirkon papit Luokka:Tammikuun valiokunta Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1806 syntyneet Luokka:Vuonna 1874 kuolleet
Fenoprofeeni

Fenoprofeeni (C15H14O3) on fenyylipropaanihappojohdannaisiin kuuluva orgaaninen yhdiste. Yhdistettä voidaan käyttää lääketieteessä tulehduskipulääkkeenä nivelkipujen hoitoon. ==Ominaisuudet ja käyttö== Huoneenlämpötilassa fenoprofeeni on väritöntä öljymäistä nestettä. Yhdiste liukenee vähäisessä määrin veteen ja hieman paremmin alkoholeihin. Fenoprofeeni on heikko happo ja sen pKa-arvo on 4,5. Monien muiden tulehduskipulääkkeiden tavoin fenoprofeenin vaikutusmekanismi perustuu syklo- oksigenaasientsyymin toiminnan estoon. Tämän seurauksena tulehduksen välittäjäaineina toimivien prostaglandiinien synteesi estyy. Teholtaan aine on verrattavissa ibuprofeeniin. Fenoprofeenia käytetään useimmiten kalsiumsuolana nivelreuman ja nivelrikon aiheuttaman kivun lievittämiseen. Fenoprofeenin haittavaikutukset ovat tyypillisiä tulehduskipulääkkeille ja tyypillisten haittavaikutusten lisäksi esiintyy myös allergista ihottumaa ja munuaistoksisuutta.Elmar Friderichs, Thomas Cristoph & Helmut Buschmann: Analgesics and Antipyretics, 2. Nonsteroidal Anti-inflammatory Drugs. Ullmann's Encyclopedia of Industrial Chemistry., John Wiley & Sons, New York, 2011. Viitattu 16.8.2017. ==Valmistus== Fenoprofeenin synteesin ensimmäisessä vaiheessa m-hydroksiasetofenoni reagoi emäksisissä olosuhteissa kuparin katalysoimana bromibentseenin kanssa muodostaen m-fenoksiasetofenonia. Tämän yhdisteen karbonyyliryhmä pelkistetään hydroksyyliryhmäksi natriumboorihydridillä. Seuraavalla vaiheessa tuote bromataan fosforitribromidin avulla ja tämän jälkeen bromiatomi korvataan syanoryhmällä nukleofiilisella substituutioreaktiolla natriumsyanidin kanssa. Viimeisessä vaiheessa syanoryhmä hydrolysoidaan ja tuotteena muodostuu fenoprofeenia. : ==Lähteet== Luokka:Tulehduskipulääkkeet
Brittiläinen 1. laskuvarjoprikaati

Brittiläinen 1. laskuvarjoprikaati oli brittiläinen sotilasyksikkö, joka taisteli toisessa maailmansodassa. Prikaati muodostettiin 5. syyskuuta 1941. Prikaati osallistui Pohjois-Afrikan maihinnousuun, Sisilian maihinnousuun ja Arnhemin taisteluun. Toisen maailmansodan jälkeen prikaati liitettiin 6. laskuvarjodivisioonaan, jonka osana se palveli Palestiinassa 8. huhtikuuta 1946 alkaen. ==Organisaatio== ===Pataljoonat=== * 1. laskuvarjopataljoona, 15. syyskuuta 1941 - 30. toukokuuta 1945, 31. heinäkuuta 1945 - 31. elokuuta 1945 * 2. laskuvarjopataljoona, 30. syyskuuta 1941 - 8. toukokuuta 1945, 31. heinäkuuta 1945 - 31. elokuuta 1945 * 3. laskuvarjopataljoona, 1. lokakuuta 1941 - 8. toukokuuta 1945 * 4. laskuvarjopataljoona, 1. tammikuuta 1942 - 31. heinäkuuta 1942 * B komppania, 13. laskuvarjopataljoona, 10. toukokuuta 1945 - 16. toukokuuta 1945 * 17. laskuvarjopataljoona, 14. elokuuta 1945 - 31. elokuuta 1945 ==Komentajat== * prikaatikenraali R. N. Gale 5. syyskuuta 1941 * prikaatikenraali E. W. C. Flavell 18. huhtikuuta 1942 * prikaatikenraali G.W. Lathbury 18. huhtikuuta 1943 (haavoittui 18. syyskuuta 1944) * everstiluutnantti J. D. Frost 19. syyskuuta 1944 (virkaatekevä) (haavottui 20. syyskuuta 1944) * prikaatikenraali G.W. Lathbury 23. lokakuuta 1944 * everstiluutnantti A. H. Pepys 1. kesäkuuta 1945 (virkaatekevä) * prikaatikenraali S. J. L. Hill 30. heinäkuuta 1945 ==Lähteet== Luokka:Yhdistyneen kuningaskunnan sotilasyksiköt toisessa maailmansodassa
UC3 Nautilus

UC3 Nautilus on yksityisesti rakennettu pienoissukellusvene, joka upposi 11. elokuuta 2017 Køgen lahteen Kööpenhaminan eteläpuolelle. Aluksen on rakentanut tanskalainen keksijä Peter Madsen. Sukellusveneessä oli uppoamista edeltävänä päivänä ollut Madsenin lisäksi ruotsalainen toimittaja Kim Wall, joka on ilmoitettu kadonneeksi. Tanskan poliisi epäilee Madsenia osalliseksi Wallin katoamiseen. Madsen esitteli Nautiluksen tiedotusvälineille vuonna 2008. Aluksen rakentaminen kesti kolme vuotta, ja se rahoitettiin joukkorahoituksella, jolla saatiin kerättyä 1,5 miljoonaa Tanskan kruunua eli yli 200 000 euroa. Valmistuessaan Nautilus oli maailman suurin ja nykyisin kolmanneksi suurin yksityishenkilön rakentama sukellusvene. Se on pituudeltaan 18-metrinen. == Lähteet == Luokka:Tanskalaiset sukellusveneet
Ovumia

Ovumia on Tampereella, Helsingissä ja Jyväskylässä toimiva hedelmöityshoitoklinikka, joka on tehnyt hedelmöityshoitoja vuodesta 1993. Klinikkaketjun laboratorioissa tehdään vuosittain noin 2000 hedelmöityshoitoa, ja yhtiön asiakkaille on syntynyt yli 12 000 vauvaa. Ovumia tekee yli 70 prosenttia Suomessa tehtävistä munasolulahjoitushoidoista. Yhtiön hallituksen puheenjohtajana toimii Pekka Sillanaukee. Ovumialla on asiakkaita Suomen lisäksi Ruotsista, Norjasta, Saksasta, Sveitsistä, Itävallasta, Hollannista, Englannista, Irlannista, Kanadasta ja Yhdysvalloista. Yhtiö toimi aluksi lapsettomuushoitojen palvelulaboratoriona vuosina 2007–2015 ja aloitti yksityisvastaanottotoiminnan laajamittaisesti vuonna 2013. Yhtiö on investoinut yli 2,5 miljoonaa euroa naisesta ja miehestä johtuvan lapsettomuuden hoito- ja laboratoriomenetelmien kehittämiseen yhteistyössä Tekesin kanssa vuosina 2013-2017. Ovumia integroi Terveystalolta ostamansa Fertinova Tampere (entinen AVA Klinikka Tampere) -klinikan osaksi yhtiötä vuonna 2016. Lisäksi yhtiö osti Terveystalolta Fertinova brändin (entinen AVA Klinikka Suomi), sekä Fertinova Helsinki ja Fertinova Jyväskylä klinikat vuonna 2017. Ovumia koordinoi Suomen munasolupankkia ja toimii lisääntymiskehitysbiologian ja sukusolupankkiteknologian osaamiskeskuksena. Yhtiön laboratorio Tampereella vastasi munasarjakudoksen pakastamisesta, sulattamisesta ja alkiotuotannosta, kun Suomessa vuonna 2016 syntyi ensimmäinen vauva pakastetun munasarjakudoksen takaisinsiirron ansiosta. ==Lähteet== Luokka:Suomalaiset terveyspalveluyritykset
FC Tirol Innsbruck

FC Tirol Innsbruck on entinen jalkapalloseura Innsbruckin kaupungista. Seura perustettiin vuonna 1993 ja se ajautui konkurssiin vuonna 2002. Seura voitti kolme peräkkäistä Itävallan Bundesliigan mestaruutta vuosina 2000, 2001 ja 2002. ==Lähteet== Luokka:Itävaltalaiset jalkapalloseurat
Grazer AK

Grazer Athletik-Klub on jalkapalloseura Grazin kaupungista. Seura pelaa Itävallan neljänneksi korkeimmalla sarjatasolla kaudella 2017. Grazer on voittanut kertaalleen Itävallan Bundesliigan mestaruuden. Tämä tapahtui vuonna 2004. ==Lähteet== Luokka:Itävaltalaiset jalkapalloseurat Luokka:Grazin urheilu
Osku (täsmennyssivu)

Osku voi tarkoittaa ainakin seuraavia: *Osku, suomalainen miehen etunimi *Osku, Iranin maakunta *Osku, kaupunki Iranissa *Osku, hahmo Karvinen- sarjakuvassa *Osku, Suomen Opiskelija-Allianssi, suomalainen järjestö
Gustav Fischer (ratsastaja)

Gustav Fischer (8. marraskuuta 1915 Meisterschwanden – 22. marraskuuta 1990) oli sveitsiläinen kouluratsastaja ja olympiamitalisti. Fischer kilpaili kaikissa kesäolympialaisissa vuosien 1952–1968 välillä ja ylsi hopealle tai pronssille jokaisella kerralla. Roomassa 1960, jolloin joukkuekilpailua ei käyty, Fischer ylsi yksilökilpailussa hopealle. Hänet muut arvokisamitalinsa tulivat joukkuekilpailusta.Olympics at Sports-Reference.comWallechinsky, 288, 291 == Lähteet == * * Gustav Fischer Bio, Stats, and Results Olympics at Sports-Reference.com === Viitteet === Luokka:Sveitsiläiset kouluratsastajat Luokka:Sveitsiläiset olympiamitalistit Luokka:Vuonna 1915 syntyneet Luokka:Vuonna 1990 kuolleet
Gottfried Trachsel

Gottfried Trachsel (5. lokakuuta 1907 – 1974 Thun) oli sveitsiläinen kouluratsastaja ja olympiamitalisti. Trachsel saavutti joukkuekilpailussa olympiahopeaa Helsingissä 1952 ja olympiapronssia Tukholmassa 1956. Hän sijoittui olympialaisissa hyvin myös yksilötasolla, Helsingissä neljänneksi ja Tukholmassa kuudenneksi.Olympics at Sports-Reference.comWallechinsky, 288, 291 == Lähteet == * * Gottfried Trachsel Bio, Stats, and Results Olympics at Sports-Reference.com === Viitteet === Luokka:Sveitsiläiset kouluratsastajat Luokka:Sveitsiläiset olympiamitalistit Luokka:Vuonna 1907 syntyneet Luokka:Vuonna 1974 kuolleet
Mirjam Ott

Mirjam Ott (s. 27. tammikuuta 1972 Bern) on sveitsiläinen kilpauransa päättänyt curlingpelaaja, olympiamitalisti, maailman- ja euroopanmestari. Ott kuului Sveitsin olympiahopeaa saavuttaneisiin joukkueisiin Salt Lake Cityssä 2002 ja Torinossa 2006. Vancouverin 2010 ja Sotšin 2014 talviolympialaisissa Ottin Sveitsi sijoittui neljänneksi.Olympics at Sports-Reference.com Ott saavutti urallaan myös maailmanmestaruuden vuonna 2012, MM-pronssia vuonna 2008 ja yhdeksän EM-mitalia joista kultamitalit vuosina 1996 ja 2008.worldcurling.org == Lähteet == * Mirjam Ott Bio, Stats and Results Olympics at Sports-Reference.com * Profiili worldcurling.org === Viitteet === Luokka:Sveitsiläiset curlingpelaajat Luokka:Sveitsiläiset olympiamitalistit Luokka:Vuonna 1972 syntyneet Luokka:Elävät henkilöt
Kalevan kisat 2018

Kalevan kisat 2018 eli yleisurheilun Suomen-mestaruuskilpailut järjestettiin 19.–22. heinäkuuta 2018 Jyväskylässä, jossa kilpailut käytiin Harjun stadionilla. Kaikkiaan kisat olivat 111:nnet ja kuudennet Jyväskylässä pidetyt. Aikaisemmin Kalevan kisat oli järjestetty kaupungissa vuosina 1950, 1965, 1974, 1992 ja 2006. Kisojen järjestäjäseurana toimi Jyväskylän Kenttäurheilijat. Kisojen pääsihteerinä toimi Pasi Valoranta ja järjestelytoimikunnan puheenjohtajana Antti Mero. ==Mitalistit== === Miehet === ==== Juoksu- ja kävelylajit ==== ==== Kenttälajit ==== === Naiset === ==== Juoksu- ja kävelylajit ==== ==== Kenttälajit ==== == Lähteet == * * === Viitteet === == Aiheesta muualla == Luokka:Kalevan kisat Luokka:Vuoden 2018 yleisurheilu Luokka:Jyväskylän urheilutapahtumat
James Chapman (toimittaja)

James Chapman on brittiläinen toimittaja, sittemmin brexit-valmistelija, joka kesällä 2017 siirtyi brexitin vastustajaksi. Chapman työskenteli Daily Mailin politiikan toimituksen esimiehenä ennen kuin siirtyi Britannian EU-eroa valmistelevaan ministeriöön pääneuvottelija David Daviesin lähimmäksi avustajaksi. Hän erosi tehtävästä todettuaan, ettei hänen aiemmin hyvin voimakkaasti ajamansa brexit ole hyvä ajatus, ja ryhtyi ajamaan brexit- vastaisen liikkeen ja demokraattisen puolueen perustamista. == Lähteet == Luokka:Brittiläiset toimittajat Luokka:Brittiläiset poliitikot Luokka:Syntymävuosi puuttuu Luokka:Elävät henkilöt Luokka:Politiikantoimittajat
Säveliä Neuvostoliitosta

Säveliä Neuvostoliitosta oli Yleisradiossa esitetty radion musiikkiohjelma 1980-luvulla. Ohjelmaa toimitti musiikkitoimittaja Tero Heinänen. == Lähteet == Luokka:Suomalaiset radion musiikkiohjelmat
Markku Teräsvasara

Markku Teräsvasara (s. 1965 Turku) on toiminut Metso Outotecin varatoimitusjohtajana vuoden 2020 kesäkuusta lähtien.https://www.mogroup.com/fi/sijoittajat/hallinnointi/johto/ Teräsvasara oli Outotecin toimitusjohtaja vuoden 2016 lokakuusta vuoden 2020 kesäkuuhun. == Ura == Markku Teräsvasara valmistui rakennusinsinööriksi Porin teknillisestä opistosta. Hän aloitti uransa Nord-Engineering Oy:n suunnittelijana vuonna 1988. Sen jälkeen hän jatkoi suunnittelijan töitä vuosina 1990-1993 Insinööritoimisto Lauri Pitkälä Oy:ssä. Vuosina 1994-1997 hän toimi projektipäällikkönä Insinööritoimisto Pitkälä Oy & Pitla Oy:ssä. Vuodesta 1997 vuoteen 2016 hän työskenteli ruotsalaisessa Atlas Copco -teknologiayrityksessä, ensin myyntitehtävissä, myöhemmin erilaisissa johtotehtävissä. Atlas Copco -vuosinaan hän työskenteli Kirkkonummen Masalassa, Ruotsin Örebrossa ja Kiinassa. Teräsvasara oli Ruotsin myyntiyhtiön ensimmäinen ulkomainen toimitusjohtaja ja toimi lopuksi toimialansa palveludivisioonan johtajana. Hänellä oli alaisia eri mantereilla yli 5 000 ja hänen johtamansa divisioonan liikevaihto oli yli miljardi euroa. Teräsvasara toimi yhtiössä rakennus- ja kaivostekniikan toimialalla. Kesäkuussa 2016 Outotec nimitti hänet toimitusjohtajakseen Pertti Korhosen jälkeen. Vaikka sekä Atlas Copco että Outotec toimivat kaivannaisteollisuuden alueella, ne eivät ole kilpailijoita, sillä Atlas Copco toimii jalostusketjun alkupäässä ja Outotec loppupäässä. Atlas Copco valmistaa muun muassa paineilmakompressoreja ja erilaisia rakennus- ja louhintalaitteita. Outotecin hallituksen puheenjohtaja Matti Alahuhdan mukaan nimitykseen vaikutti Teräsvasaran pitkä nousujohteinen ura Atlas Copcossa, jossa hän toimi johtajana kaivosalan laite- ja palveluliiketoiminnoista ja menestyi niin nousu- kuin laskukaudellakin. Outotecillä yksi Teräsvasaran ensimmäisistä muutoksista oli palveluliiketoiminnan eriyttäminen omaksi yksikökseen. == Yksityiselämä == Teräsvasara on naimisissa ja hänellä on yksi tytär. Hän harrastaa muun muassa melontaa ja juoksua. == Lähteet == ==Aiheesta muualla== *Markku Teräsvasaran LinkedIn-profiili Luokka:Suomalaiset yritysjohtajat Luokka:Vuonna 1965 syntyneet Luokka:Elävät henkilöt
Konstantin von Benckendorff

Konstantin Friedrich von Benckendorff (, Konstantin Khristoforovich Benkendorf, 31. tammikuuta 1785 – 6. elokuuta 1828), oli venäläinen kenraali ja diplomaatti. == Elämä ja ura == Konstantin von Benckendorff syntyi Venäjän balttilaiseen perheeseen Revalissa (Tallinnassa) nykyisessä Virossa. Hänen isänsä oli kenraali, paroni Christoph von Benckendorff (12. tammikuuta 1749 Hamina - 10 kesäkuuta 1823), ja palveli Liivinmaan sotilaskomentajana. Hänen äitinsä paronitar Anna Juliane Charlotte Schilling von Canstatt (31. heinäkuuta 1744 Thalheim - 11. maaliskuuta 1797), palveli keisarinna Maria Fjodorovnan vanhempana hovineitinä ja parhaana ystävättärenä. Hänen veljensä Aleksandr von Benckendorff (1783-1844) oli kenraali ja valtiomies. Diplomaattikoulutuksen jälkeen Konstantin von Benckendorff liittyi armeijaan ottaakseen osaa Napoleonin sotien loppuvaiheisiin 1810-luvulla, erityisesti Kasselissa, Fuldassa, Hanaussa, Rheimsissä ja Soissonsissa. Sotien jälkeen Konstantin von Benckendorff palasi diplomaattityöhön. Noin viiden vuoden päästä Konstantin von Benckendorff nimitettiin Badeniin ja Stuttgartiin täysvaltaiseksi ministeriksi. Venäjän-Persian sodan puhjettua hän palasi Venäjälle, osallistui Vagharšapatin valtaukseen ja sotatoimiin Jerevanin lähellä. Sen jälkeen hän ylitti Arak-joen ja löi persialaisen ratsuväen. Von Benckendorff kuoli Varnan lähellä kuumeeseen, joka levisi Venäjän armeijassa Venäjän-Turkin sodan 1828-1829 aikana. == Perhe == Konstantin von Benckendorff vihittiin 1.9.1814 Natalia von Alopäuksen (4. helmikuuta 1796 - 29.tammikuuta 1823) kanssa. Hän oli Magnus Maximilian Alopeuksen tytär. Heillä oli kaksi lasta: * kreivi Konstantin Alexander Konstantinovich von Benckendorff (22. lokakuuta 1816 - Paris, 29. tammikuuta 1858), vihitty Potsdamissa 20. kesäkuuta 1848 prinsessa Louise Constantine Nathalie Johanne de Croÿ'n kanssa (2. marraskuuta 1825 Anholt - 8. tammikuuta 1890 Meran) - lapsia mm. :en:Alexander Konstantinovich Benckendorff * kreivitär Maria Konstantinovna von Benckendorff (1818 - 31. lokakuuta 1844), jonka mies oli Pavel Matvejevi Golenischev-Kutuzov-Tolstoi (1800 - 1883). == Kunniamerkit ja palkitsemiset == * Pyhän Annan ritarikunta 2. lk, timantein - 1812 ja 1. lk - 17. huhtikuuta 1823. Timantit lisätty 1. luokkaan - 16. helmikuuta 1824 * Pyhän Yrjön ritarikunta 4. lk - 8. helmikuuta 1813 ja 3. lk - 10. syyskuuta 1815 * Pyhän Vladimirin ritarikunta 4. lk - 25. tammikuuta 1812 ja 3. lk - 18. syyskuuta 1813 ja 2. lk - 22. heinäkuuta 1827 * Punaisen kotkan ritarikunta (Preussi) 2. lk * Miekan ritarikunta 1.lk (Ruotsi) * Max Josefin sotilasritarikunnan ritari (Baijeri) * Leopoldin keisarillinen ritarikunta ritari (Itävalta) * Kultainen miekka merkinnällä "Urheudesta", timantein, kahdesti (1814 ja 1. tammikuuta 1828) * Hopeamitali "Vuoden 1812 sodan muistoksi" Luokka:Vuonna 1785 syntyneet Luokka:Vuonna 1828 kuolleet Luokka:Baltiansaksalaiset Luokka:Venäjän valtakunnanneuvoston jäsenet Luokka:Venäläiset kenraalit
Gangwon

Gangwon tarkoittaa seuraavia asioita: * Gangwon, Korean historiallinen provinssi, joka on jaettu Etelä- ja Pohjois-Korean kesken * Gangwon, Etelä- Korean maakunta * Gangwon, Pohjois-Korean maakunta * Gangwon FC, eteläkorealainen jalkapalloseura.
Hallstätter See

Hallstätter See on järvi Salzkammergutin alueella Itävallassa. Se sijaitsee Dachsteinin vuoristosta pohjoiseen. Järven läntisellä rannalla on kaupunki Hallstatt, joka on osa erästä UNESCOn maailmanperintökohdetta. Järven läpi virtaa joki Traun. pienoiskuva|vasen|Hallstätter See. == Lähteet == == Aiheesta muualla == Luokka:Itävallan järvet Luokka:Ylä-Itävallan maantiede
Kalle Samooja

Kalle Samooja (s. 25. tammikuuta 1988) on suomalainen golfammattilainen, joka edustaa Kultaranta Golfia. == Amatööriura == Ennen ammattilaisuraansa Samooja edusti Suomea maajoukkueessa seitsemän vuoden ajan. Amatööriuran merkittävimmät voitot tulivat Erkko Trophysta (Finnish Amateur Open) vuosina 2008 ja 2009 sekä Ranskan avoimista 2009. == Ammattilaisura == Samooja siirtyi ammattilaiseksi vuonna 2010. Hän pelasi muun muassa Asian Tourilla (2011–2013) sekä Euroopan Challenge Tourilla (2016–2018). Vuodesta 2019 Samooja on pelannut European Tourilla. Kaudella 2020 Samooja sijoittui European Tourin kokonaisrangingin sijalle 42, joka on kautta aikojen kolmanneksi paras suomalaissijoitus. Samooja sijoittui vuoden 2020 Scottish Openissa sijalle 9 ja sai siitä palkintorahana 116 884 euroa. Samoin vuoden 2020 Euroopan kiertueelle kuuluneessa Kyproksen kilpailussa Samooja sijoittui toiseksi. Kakkossijastaan Samooja kuittasi 105 188 euroa. Samoojan ensimmäinen major- turnaus oli vuoden 2021 PGA Championship. Hän sai kahdella avauskierroksella tuloksen +10 ja karsiutui jatkosta. Kesäkuussa 2022 Hampurissa Samooja otti ensimmäisen voittonsa Euroopan-kiertueella. Hän oli viides Euroopan- kiertueella voittanut suomalaismies ja kaikkiaan yhdeksäs suomalainen voittaja. Turnaus oli osa Euroopan-kiertueen DP World Tour sarjaa ja Samoojan kenttäennätys (64 lyöntiä) viimeisellä kierroksella varmisti voiton ja 291 660 euron pääpalkinnon. Samooja voitti joulukuussa 2023 Abu Dhabissa järjestetyn LIV Golf -kiertueen karsintakilpailun ja lunasti paikan vuoden 2024 LIV Golf -kiertueelle ensimmäisenä suomalaisena. == Lähteet == Luokka:Suomalaiset golfaajat Luokka:Vuonna 1988 syntyneet Luokka:Elävät henkilöt
Saugues

Saugues on kunta Ranskassa Haute-Loiren departementissa Auvergne-Rhône-Alpesin alueella. Sauguesin kautta kulkeva Via Podiensis on yksi Ranskassa olevia Pyhän Jaakobin pyhiinvaellusreittejä kohti Santiago de Compostelaa. Kunnan nähtävyyksiä on suuri puinen veistos, jossa on kuvattuna alueella 1700-luvulla kauhua herättänyt Gévaudanin peto.Tour de France 2017 ==Lähteet== ==Aiheesta muualla== Luokka:Haute-Loiren kunnat